Strelecké preteky M-800 - propozície

Obvodná poľovnícka komora Martin v spolupráci s PZ Jarolím Sučany usporiada strelecké preteky v disciplíne M-800 5. júna 2021 na strelnici v Sučanoch.

**Časový harmonogram**:

7:30 hod. - 8:30 hod. – prezentácia pretekárov

8:30 hod. – losovanie pretekárov

9:00 hod. – začiatok pretekov

15:00 hod. – predpokladané ukončenie pretekov

**Organizačný výbor**:

|  |  |
| --- | --- |
|  |  |
| Zdravotná služba: | Mgr. Marta Závodská |
| Rozhodcovský zbor: | deleguje OPK Martin |

**Vklady**:

|  |  |
| --- | --- |
| Štartovné súťaž jednotlivcov: | 20,- € (vrátane občerstvenia- guľáš, nápoj ) |
| Kaucia na protest: | 10,- € |
|  |  |
|  |  |

**Podmienky účasti:**

**Strieľa sa podľa aktuálneho Streleckého poriadku** SPK.
Súťaž je prístupná pre všetkých členov SPK s platným poľ. lístkom a zbrojným preukazom. Súťažiaci strelci, ktorí nie sú členovia SPK sú hodnotení mimo poradia. Vzdialenosť 50 metrov, streľba 2x 10 výstrelov na 4 terče:

            - **terč líška sediaca** – v ľahu bez opory
            - **terč srnec** – v stoji s oporou o pevnú tyč, alebo bez opory
            - **terč kamzík** – v stoji s oporou o voľne postavenú tyč, alebo bez opory
            - **terč diviak** – v stoji bez opory

Malokalibrovkový štvorboj – Súťaž prebieha v streľbe na vzdialenosť 50 m v rozsahu 10 výstrelov na každý terč v časovom limite 6 minút v poradí: líška sediaca, srnec, kamzík, diviak.

 Prípustné sú poľovnícke malokalibrovky, ktoré majú hmotnosť maximálne 5000g, vrátane streleckej optiky s montážou, záveru a zásobníka. Pre streľbu z malokalibrovky je povolené strelivo maximálne „22 LR-HV“

**Hodnotenie strelcov pri rovnosti bodov v M-800:**

 Bod 10.04. Streleckého poriadku SPK: Pri rovnakom počte bodov v M-800 - pri určení Majstra SPK a poradia v kategóriách na 1., 2. a 3. mieste sa rozhodne v rozstrele na terči diviaka pevný a to v rozsahu 10 rán v polovičnom časovom limite – 3 minúty. O poradí na 4. a ďalších miestach sa bude postupovať podľa bodu 10.2. SP SPK.

**Spôsob určenia víťaza:**

Pri určení víťaza streleckého podujatia M-800 v súťaži jednotlivcov sa bude postupovať podľa ustanovenia článku 10, Streleckého poriadku SPK.

 **Spôsob podávania protestov:**

Protesty jednotlivcov a vedúceho družstva budú akceptované len tie, ktoré budú podávané v zmysle ustanovenie článku 11. Streleckého poriadku SPK a pravidiel FITASC.

**Všeobecné ustanovenia**:

Preteky sa uskutočnia podľa platných propozícií a platného streleckého poriadku za každého počasia. Organizačný výbor si vyhradzuje právo zmeny po dohode s hl. rozhodcom, čo pretekárom oznámi pred  začatím pretekov. **Strelnica v Sučanoch** (Pod Brezinou 1273/38) sa nachádza na okraji Sučian – cesta na strelnicu bude vyznačená dopravným značením z oboch strán obce. Občerstvenia a parkovanie vozidiel bude zabezpečené na strelnici. V prípade záujmu o ubytovanie je možné si ho rezervovať na tel. č.: 0905 584 605.

**Ceny**:

Ocenení budú prví šiesti súťažiaci. (finančné + vecné ceny)

**Upozornenie : - UPOZORŇUJEME NA DODRŽIAVANIE PLATNÝCH NARIADENÍ ÚVZ SR V SÚVISLOSTI S COVID-19 A TO PRI VSTUPE DO AREÁLU STRELNICE:**

• mať prekryté horné dýchacie cesty

• predložiť negatívny test RT-PCR nie starší ako 72 hod alebo antigénový test na ochorenie COVID-19 nie starší ako 24 hodín

• výnimky pre testovanie sa akceptujú v zmysle platnej vyhlášky

• dezinfikovať si ruky dezinfekčným prostriedkom umiestneným pri vchode

• dodržiavať medzi osobami 2 m rozostupy

Úspešnú streľbu a športový zážitok želá

**Zuzana Badová**

 **tajomník OPK Martin**